बुरहानुद्दीन रब्बानी

बुरहानुद्दीन रब्बानी (; १९४० - २० सप्टेंबर २०११) हे अफगाणिस्तान देशाचे माजी राष्ट्राध्यक्ष होते. रब्बानींनी २८ जून १९९२ ते २७ सप्तेंबर १९९६ दरम्यान देशाचे राष्ट्राध्यक्षपद सांभाळले. १९९६ मधील तालिबानच्या अफगाणिस्तान अतिक्रमणानंतर रब्बानी पुढील ५ वर्षे ते अफगाणिस्तानच्या बंडखोर गट उत्तरी आघाडीचे अध्यक्ष होते. २००१ साली अमेरिकेने तालिबानला अफङाणिस्तानातून हुसकावून लावले व पुन्हा लोकशाहीवादी सरकार स्थापन केले. ह्या दरम्यान रब्बानी १ महिन्याकरिता पुन्हा अफङाणिस्तानचे राष्ट्राध्यक्ष होते ज्यानंतर त्यांनी कार्यभाग हमीद करझाईंकडे सोपावला.

२० सप्टेंबर २०११ रोजी तालिबानच्या एका आत्मघातकी पथकाने रब्बानी ह्यांच्या घरात बॉंब उडवून रबान्नींची हत्या केली.

अफगाणिस्तानचे राष्ट्राध्यक्ष
इ.स. १९४० मधील जन्म
इ.स. २०११ मधील मृत्यू
पुरुष चरित्रलेख